नई दिल्‍ली। भारत में भले ही 80 लाख रुपए की सालाना आय वालों को धन्‍नासेठ माना जाता हो, लेकिन अमेरिका के सैन फ्रांसिस्को शहर में इतनी आय वालों को गरीब समझा जाता है। बीबीसी की रिपोर्ट के मुताबिक, सैन फ्रैंसिस्‍को में अगर आप 80 लाख रुपए या इससे कम कमा रहे हैं तो स्‍थानीय सरकार की नजर में आप गरीब हैं। अमेरीका की आवासीय और शहरी विकास विभाग की रिपोर्ट के आधार पर बीबीसी ने बताया कि सैन फ्रांसिस्को, सैन माटियो और उसके आस-पास रहने वाला 4 सदस्यों का परिवार अगर 80 लाख रुपए कमाता है तो वो 'कम वेतन' पाने वाला परिवार माना जाएगा। अगर परिवार की इनकम 50 लाख रुपए है तो वह अति गरीब की श्रेणी में माना जाएगा।